महिला जनप्रतिनिधियों को सरकारी योजनाओं के बारे में दी जानकारी
निवाई| महिलाजनप्रतिनिधियों की आवश्यकता आधारित कार्यशाला का आयोजन सिकोईडिकोन संस्था द्वारा दः हंगर प्रोजेक्ट के सहयोग से दत्तवास,करेडा बुजुर्ग, सिरस,चतुर्भुजपुरा, जोधपुरिया,वनस्थली, राहोली, मूंडिया, ललवाड़ी सहित 9 ग्राम पंचायतों के 28 महिला वार्ड पंच,उपसरपंच सरपंचों ने कार्यशाला मे भाग लिया। समन्वयक श्रीमती राजेश विजय ने महिला जनप्रतिनिधियों से रूबरू होकर पंचायत के विकास के कार्यों, मनरेगा आधारित विषयों, सामाजिक सुरक्षा योजना सरकार द्वारा चलाई जा रही योजनाओं की जानकारी दी। संस्था कार्यकर्ता रामप्रसाद जाट, केदारमल बैरवा ने वर्ष 2016-17 में ग्राम पंचायतों के विनियोजन हेतु आयोजना प्रकिया को समझाने का प्रयास किया। शाखा प्रभारी बलवीर सिंह राजावत ने सभी महिला जनप्रतिनिधियों को विभिन्न सरकारी योजनाओं खाद्य सुरक्षा योजना, भामाशाह स्वास्थ्य सुरक्षा योजना, पेंशन,पालनहार, नरेगा संबन्धित कार्यों जाॅब कार्ड के बारे मे जानकारी दी और जनप्रतिनिधियों का धन्यवाद ज्ञापित किया।
hin_Deva hin_Deva